חוק להסדר התדיינויות בסכסוכי משפחה (הוראת שעה) (תיקון מס' 3), התש"ף-2020
הצעת חוק ממשלתית, הכנסת ה-23
פורסם: ספר החוקים, חוברת 2851, עמ' 440, 2020-09-08T00:00:00+03:00
הוחלט לעגן כהוראת קבע את החוק להסדר התדיינויות בסכסוכי משפחה (הוראת שעה), התשע"ה–2014.
החוק קובע כי על צדדים המבקשים להגיש תובענה בעניין של סכסוך משפחתי להקדים ולהגיש תחילה בקשה ליישוב סכסוך.
מטרתו של החוק האמור היא לסייע לבני זוג ולהורים וילידיהם ליישב סכסוכים משפחתיים בהסכמה ובדרכי שלום ולצמצם את הצורך בקיום התדיינות משפטית, באמצעות הפניית תובענות אלו תחילה להליך של יישוב סכסוך ביחידות הסיוע שליד בתי המשפט לענייני משפחה ובתי הדין הדתיים.
הצדדים מוזמנים לפגישה ביחידת הסיוע, בה הם מקבלים מידע על ההליך המשפטי והשלכותיו, ועל דרכים אחרות ליישוב הסכסוך.
נוכח הניסיון שנצבר בתקופת הוראת השעה, הוחלט לערוך מספר הבהרות ושינויים ולעגן את ההסדר כהוראת קבע.